kardosdrur/scandi-wiki huggingface dataset:
Radikal

Radikal har flere betydninger:

Radikal (via eng. eller fr. radical, af Latin radicalis, af radix rod) betyder oprindelig indgående eller dybtgående, noget som tager fat ved roden.''

 Radikal (kemi) - et atom , molekyle eller ion, som er tilbøjelig til at tage del i kemiske reaktioner
 Del af et kinesisk skrifttegn.

 Politik
 Radikalfeminisme, en gren inden for feminisme, der fokuserer på patriarkatet som et system af magt med mænd som de magthavende og kvinder som de undertrykte. Radikal feminisme bruger radikal klasseanalyse til at analysere den måde, patriarkatet fungerer på.
 Radikalveganisme, en radikal fortolkning af veganisme, som regel kombineret med anarkisme
 Radikal chic eller radikal elegance, et begreb opfundet af Tom Wolfe til at beskrive, hvordan berømtheder, jetsettet og den øverste sociale klasse tilpasser sig og fremmer radikale sager.
 Radikalisering 
 politik : yderliggående – således f.eks. 
 venstreradikal eller 
 højreradikal
  Radikale Venstre parti i dansk politik
 Se også
 Radikal Ungdom
 Parti radical, fransk radikalt parti
 Parti radical de gauche, fransk venstreradikalt parti
DBU Pokalen

DBU Pokalen (eller blot pokalturneringen), er en årlig dansk fodboldturnering arrangeret af DBU. Turneringen afvikles efter cup-princippet, og vinderen af turneringen er danske pokalmestre. DBU oprettede allerede i 1940 en landsdækkende pokalturnering, Danmarkspokalturneringen. Turneringen blev dog kun afviklet én gang. De efterfølgende udgaver af turneringen blev aflyst på grund af anden verdenskrig.
DBUs Landspokalturnering har været afholdt hvert år siden 1955, og pokalfinalen spilles normalt på Kristi Himmelfartsdag. Finalerne i 2006 og 2014 blev dog spillet dagen før store bededag. Efter pokalfinalen kårer de tilstedeværende sportsjournalister kampens pokalfighter.

AGF og F.C. København er de hold, der har vundet flest pokaltitler, ni i alt. F.C. København og Aalborg BK deler med 13 finaler hver rekorden for flest finaleoptrædener .

Navn 
Turneringen har haft flere navnesponsorer. I perioden 1990-96 var navnet Giro Cup, i 1997-99 Compaq Cup, i 2000-04 DONG Cup, i 2008-11 Ekstra Bladet Cup og i 2015 præsenterede DBU en ny hovedsponsor for DBU Pokalen, Hörmann. I 2018-2021 hedder turneringen Sydbank Pokalen efter hovedsponsoren Sydbank.

Finaler

Rekorder 
 Største sejr: 19-1 (Kolding IF mod FC Avrasya (DBU Pokalen 2023-24)
 Ældste spiller i finalen: Per Poulsen (42 år) (1995)
 Yngste spiller i finalen: Tommy Troelsen (17 år) (1958) 
 Flest tilskuere: 41.044 (Brøndby IF - FC København (1998)
 Færrest tilskuere:  5.600 tilskuere (B 1903 - Ikast FS (1986). Omkampe har dog trukket færre, færrest i 1978, 1.800 tilskuere til Esbjerg fB og BK Frem (1978)
 Fleste finaler: 13 (F.C. København og AaB)
 Flest titler: 9 (F.C. København og AGF)

Se også 
 Medaille Fodbold-Konkurrencen i 1888
 Danmarkspokalturneringen
 DBUs Landspokalturnering for kvinder

Referencer

Referencer

Eksterne henvisninger 
 DBU
 RSSSF – List of Danish Cup Finals 

 
Etableret i 1955
My Girl

My Girl kan henvise til:

 "My Girl (sang)" - en sang, som The Temptations indspillede i 1965 og udgav på pladeselskabet Motown.
 My Girl (film) - en amerikansk film fra 1991 med barnestjernen Macaulay Culkin.
 My Girl 2 - en film-sequel til den første film
Slaget ved Naseby

I Slaget ved Naseby den 14. juni 1645 slog parlamentshæren under generalerne Cromwell og Fairfax den kongelige hær under Karl 1. ved landsbyen Naseby i Midtengland. Cromwells dygtige ledelse af kavaleriet var afgørende for slagets udfald. I realiteten betød kampens udfald også parlamentets endelige sejr i Den Engelske Borgerkrig.

Naseby, Slaget ved
Slaget ved Breitenfeld (1631)

Slaget ved Breitenfeld blev udkæmpet 7. september 1631 under Trediveårskrigen ved Leipzig mellem den protestantiske hær under svenskekongen Gustav 2. Adolf og den katolske liga under feltherren Tilly. Gustav 2. Adolfs fremragende ledelse sammen med en ny og forbedret militær teknik skaffede svenskerne sejren.

Europas historie
Breitenfeld, Slaget ved
Breitenfeld, Slaget ved
Religionskrigene
Slaget ved Lützen (1632)

Slaget ved Lützen fandt sted syd for Leipzig under Trediveårskrigen den 6. november 1632 mellem en protestantisk hær under den svenske kong Gustav 2. Adolf og en katolsk hær under Wallenstein. Ingen af parterne sejrede afgørende, Gustav 2. Adolf blev dræbt under slaget.

Europas historie
Lytzen, Slaget ved
Religionskrigene
Mohammad Ali Rajai

Mohammad Ali Rajai (født 15. juni 1933 i Qazvin, død 30. august 1981 i Teheran) var en iransk politiker og præsident. Rajai var den anden præsident i den islamiske republik Iran, valgt 15. august 1980. Han efterfulgte præsident Abolhassan Banisadr. Under Banisadr sad han som premierminister. Rajai var en stærk tilhænger af den iranske revolution og var leder af en bevægelse, som søgte at få studenterne til at presse amerikansk og europæisk indflydelse ud af universiteterne. Det blev senere kaldt den kulturelle revolution. 

Rajai blev sammen med premierminister Mohammad Javad Bahonar myrdet med en brevbombe kort efter sin tiltrædelse som præsiden. Han blev på præsidentposten efterfulgt af Ali Khamenei.

Eksterne henvisninger 

Præsidenter fra Iran
Marvin (robot)

Marvin er den paranoide og deprimerede androide fra Douglas Adams' bøger i den humoristiske science fiction-serie Hitchhiker's Guide to the Galaxy (Håndbog for vakse galakseblaffere/Blafferens guide til galaksen'').

Marvin redder flere gange gruppen med sit deprimerende livssyn, fx da han får en avanceret dræberrobot til at skyde gulvet væk under sig (i raseri over at man har sat en ubevæbnet androide til at stoppe en avanceret dræberrobot).

Eksterne henvisninger 
 

Litterære personer
Hitchhiker's Guide to the Galaxy
Fortid

Fortid el. fortiden er tiden, tidsforløb, begivenheder og hændelser før nutiden (relativt objektive begreber), eller det kan være personlige, individuelle eller kollektive erindringer af mere el. mindre subjektiv karakter om el. fra perioder før nutiden.

Får man et "glimt" af fortiden, kaldes det for et flashback.

Grammatisk benytter man almindeligvis datid til at beskrive fortidige hændelser, og vort sprog er nøje tilpasset vurderinger af, om beskrevne hændelser er foregået (fortid), foregår nu (nutid), eller forventes at foregå (fremtid).

Fortid, forstået som for + tid er en del begrebet tid. Tid (og dermed også fortiden) kan måles i form af et tidsforløb (eller som den perioden, der forløber) mellem to hændelser. De apparater mennesket har opfundet hertil hedder ure og kalendere.

Tid (og dermed også fortid) indgår som den fjerde dimension i Einsteins relativitetsteori, hvor tid og rum forbindes til en form for rumtid på en måde, der efterfølgende har fået store filosofiske og erkendelsesmæssige konsekvenser

Beskrivelser og registrering af fortidige begivenheder og hændelsesforløb betegnes som historie og er dermed grundlaget for faget historie.

Se også 

Tid
Hans Zimmer

Hans Florian Zimmer (født 12. september 1957 i Frankfurt, Tyskland) er en tysk komponist, som er mest kendt for sin filmmusik. I dag er han chef for Remote Control Productions.

I starten af sin karriere spillede Hans Zimmer keyboard og synthesizer og var med i bands som Ultravox og Buggles. Siden 1980'erne har han komponeret musik til mere end 150 film. Hans værker omfatter Løvernes Konge, for hvilket han vandt en Academy Award for Best Original Score i 1994, Pirates of the Caribbean serien, The Thin Red Line, Gladiator, The Last Samurai, The Dark Knight Trilogy, Inception, Sherlock Holmes (1 og 2) og Interstellar.

Zimmer brugte den tidlige del af sin karriere i England, hvor han derefter flyttede til USA. Han er leder af filmmusik division på DreamWorks studios og arbejder med andre komponister gennem selskabet, som han grundlagde, Remote Control Productions.

Zimmers værker er kendte for at integrere elektronisk musik lyde med traditionelle orkestrale arrangementer. Han har modtaget fire Grammy Awards, tre Classical BRIT Awards, to Golden Globes, og en Academy Award. Han blev også nævnt på listen over Top 100 Living Geniuses, udgivet af The Daily Telegraph.

Tidlige liv 
Zimmer blev født i Frankfurt am Main, Tyskland. Som et lille barn, boede han i Königstein im Taunus, hvor han spillede klaver derhjemme, men havde klaverundervisning kun kortvarigt, da han ikke kunne lide disciplin af formelle lektioner.

Udvalgt filmografi som komponist 

 Rain Man (1988)
 Black Rain (1989)
 Driving Miss Daisy (1989)
 Green Card (1990)
 Thelma & Louise (1991)
 Backdraft (1991)
 I en klasse for sig (1992)
 Cool Runnings (1993)
 Åndernes Hus (1993)
 True Romance (1993)
 Løvernes Konge (1994)
 Fjenden i dybet (1995)
 The Rock (1996)
 Frøken Smillas fornemmelse for sne (1997)
 Det bli'r ikke bedre (1997)
 Prinsen af Egypten (1998)
 Den tynde røde linje (1998)
 Gladiator (2000)
 Mission: Impossible II (2000)
 Pearl Harbor (2001)
 Black Hawk Down (2001)
 The Ring (2002)
 Spirit - Hingsten fra Cimarron (2002)
 Den sidste samurai (2003)
 Kong Arthur (2004)
 Spanglish (2004)
 Madagascar (2005)
 Batman Begins (2005)
 Da Vinci Mysteriet (2006)
 The Holiday (2006)
 The Simpsons Movie (2007)
 Kung Fu Panda (2008)
 The Dark Knight (2008)
 Sherlock Holmes (2009)
 Inception (2010)
 Rango (2011)
 Pirates of the Caribbean: I ukendt farvand (2011)
 The Dark Knight Rises (2012)
 Man of Steel (2013)
 The Lone Ranger (2013)
 Interstellar (2014)
 Batman v Superman (2016)
 Blade Runner 2049 (2017)
 Dune (2021)

Eksterne henvisninger

Noter 

Filmkomponister
Jøder fra Tyskland
Oscar for bedste musik
Komponister fra Tyskland
Klassiske komponister fra Tyskland
Musikproducere fra Tyskland
Personer fra Frankfurt am Main
Tyskere i 1900-tallet
Tyskere i 2000-tallet
Soundtrack

Soundtrack (fra engelsk: sound; lyd - track ; spor) bruges for det meste som et låneord om musik i film, computerspil, osv. Det bruges også som betegnelse for en selvstændig udgivelse af musikken benyttet i en film. Sidstnævnte kaldes også ofte for OST, der står for Original Soundtrack.

Komponister til film 
Eksempler på komponister, der har lavet musik til film.

 John Williams
 Hans Zimmer
 Jesper Kyd
 Ennio Morricone

Se også 
 Filmmusik

Filmmusik
Den Sidste Samurai

Den Sidste Samurai (originaltitel: The Last Samurai) er en amerikansk film fra 2003, instrueret af Edward Zwick og med Tom Cruise i hovedrollen. Filmen udspiller sig i 1870'ernes Japan.

Tom Cruise portrætterer en amerikansk officer, hvor personlige og følelsesmæssige konflikter bringer ham i kontakt med samurai (japanske krigere) i kølvandet af Meiji-restaurationen i Japan. Filmens plot er inspireret af Satsuma-oprøret i 1877, der blev anført af Saigō Takamori. Oprøret var en fortvivlet modstand af Vestens politiske og militære indgriben i Japans suverænitet og integritet. Fortællingen rummer militære slag, hvor de traditionelle japanske våben såsom bue og pil samt samuraisværd blev anvendt i kampen mod de moderne våben fra Vesten (fx gevær og kanon). Tom Cruise trænede Kendo som forberedelse til hans rolle i "den sidste samurai".

Eksterne henvisninger

Referencer 

Sidste Samurai, Den
Sidste Samurai, Den
Japanske film fra 2003
Femern

Femern () er en ø og kommune i det nordlige Tyskland, beliggende i Østersøen med Burg auf Fehmarn som den største by. Femern ligger ved Slesvig-Holstens nordøstlige kyst. Øen, der er den største i delstaten Slesvig-Holsten og den tredjestørste i Tyskland, er 185 km² stor og har en fast forbindelse med det holstenske fastland (Femernsundbroen) og færgeforbindelser til Danmark (Rødby) fra Puttgarden. Femern var frem til 1864 en del af det danske hertugdømme Slesvig langt mod vest i forhold til Hertugdømmet Holsten lige syd for. I dag hører øen administrativt til Kreis Østholsten. Efter sammenlægning 1. januar 2003 af kommunerne på øen udgør Femern en kommune i Kreis Østholsten.

Bæltet mellem Femern og Lolland kaldes Femern Bælt.

Sundet mellem Femern og det holstenske fastland kaldes Femernsund.

Historie 
I den danske tid udgjorde Femern sit eget amt og i kirkelig henseende et eget provsti (med fire sogne) under Slesvig Stift.

Øen beboedes i tidlig tid af vender, ligesom den nærliggende del af Holsten, Vagrien, og var i middelalderen ofte omstridt mellem de danske konger og de holstenske grever.

Grev Johan den Milde havde øen i forlening, og Valdemar Atterdag erobrede den i 1357 og indtog borgen Glambæk, som lå i nærheden af Burg (dansk: Burghæby); men få år efter indtog grev Johans søn Adolf atter øen. Værst gik det ud over Femern, da Erik af Pommern fik magten over den i 1420, hvor han anrettede et stort blodbad. Fire år efter erobrede grev Adolf den tilbage, og ved freden i Vordingborg 1435 blev den endelig overladt ham sammen med Sønderjylland. Grev Adolf indkaldte iflg. sagnet folk fra Ditmarsken til Femern og pantsatte øen til lübeckerne, der beholdt den til 1490, hvor kong Hans indløste den.

Ved delingen af hertugdømmerne i 1544 fik Hans den Ældre Femern, og efter dennes død blev den ved en ny deling i 1581 givet til broderen, hertug Adolf, hvorefter den hørte under de holsten-gottorpske hertuger, indtil den med de andre gottorpske lande blev inddraget under kronen af Frederik 4. i 1713. I krigen i 1864 blev Femern erobret af preusserne natten mellem den 15. og 16. marts og blev ved Freden i Wien afstået sammen med hertugdømmerne.

Eksterne henvisninger
Anakonda

Anakondaen (latin: Eunectes) er en af verdens største kvælerslanger, som kan blive op til 9 meter lang. Den lever kun i sumpområder omkring amazonfloden i det nordlige Sydamerika.

Arter 
 Stor anakonda (Eunectes murinus)
 Gul Anakonda (Eunectes notaeus)
 Grøn Anakonda (Eunectes beniensis)
 (Eunectes deschauenseei)

Når anakondaen bliver omtalt menes ofte Stor Anakonda som kan blive op til 8-9 meter lange og veje op til 150 kilo.

Navnet kommer formodentligt fra portugisisk, men har rødder i det singhalesiske ord  henakanday, dvs. "en slags slange", et navn, som indeholder ordet "hena" – "lyn".

Anakondaen tilbringer det meste af sit liv i langsomt strømmende vand på udkig efter bytte. Når et dyr kommer ned til vandkanten for at drikke, griber slangen det i sine vindinger og kvæler det langsomt.

Hunnerne får op til 40 levende unger,som er 66 cm lange fra fødslen. Anakondaer vokser hele livet.

Kvælerslanger
Tigerpyton

Tigerpytonen (latin: Python molurus) er en af verdens største slanger. Den soler sig om dagen eller hviler sig i en hule eller et andet skjulested. Om natten kryber den rundt og leder efter bytte som fugle, små hjorte og vildsvin eller venter i nærheden af et vandhul, hvor den er sikker på der kommer dyr. Den sniger sig tæt på sit bytte slynger sig omkring det og kvæler det. Tigerpythoner kan blive op til 7 meter lange og 30 år gamle. Det er forbudt at holde dem som kæledyr i Danmark.

Der er to underarter
 Python molurus molurus (Indisk tigerpyton)
 Python molurus bivittatus (Burmesisk tigerpyton, Mørk tigerpyton)

Kilder 
 Taxonomicon – Python molurus 
 Slange slukte en fullvoksen hjort 

Pyton
5th Avenue

5th Avenue eller 5th Ave er en gade på Manhattan i New York. Gaden er kendt for sine modebutikker: Gucci, Chanel og Louis Vuitton m.fl. Langs 5th Avenue ligger mange af New Yorks mest kendte bygninger, som for eksempel Solomon R. Guggenheim Museum, Metropolitan Museum of Art, Frick Collection, Saint Patrick's Cathedral, Rockefeller Center, New York Public Library, Empire State Building, Flatiron Building og Washington Square Arch. 5th Avenue afgrænser desuden Central Park mod øst.

5th Avenue deler nord for krydset med Broadway Manhattan i øst og vest, således at de øst-vestgående gader vest for 5th Avenue benævnes fx West 45th Street, mens gaderne øst for 5th Avenue benævnes fx East 45th Street. Syd for krydset spiller Broadway samme rolle.

Gader på Manhattan
Birk

Slægten Birk (Betula) er udbredt med ca. 50 arter i Europa, Asien og Nordamerika. Arterne er kendetegnet ved, at de har rakleskæl, der er trefligede. Birkene er løvfældende buske eller træer. De er pionertræer og meget hurtigtvoksende, men forholdsvist kortlevende. Mange af arterne har en iøjnefaldende hvid bark. Bladene er spredtstillede med savtakket rand. Blomsterne er samlet i rakler. De hanlige rakler er hængende, mens de hunlige er oprette. Blomsterne og senere også frøene sidder skjult mellem højbladene i frugtstanden. Frugterne er vingede nødder. Her beskrives kun dem, som er vildtvoksende eller almindeligt dyrkede i Danmark.

 Rødbirk (Betula albosinensis)
 Gul birk (Betula alleghaniensis)
 Betula chinensis
 Østasiatisk birk (Betula davurica)
 Kamtjatkabirk (Betula ermanii)
 Kirtelbirk (Betula glandulosa)
 Sukkerbirk (Betula lenta)
 Ellebladet birk (Betula maximowicziana)
 Dværgbirk (Betula nana)
 Sortbirk (Betula nigra)
 Papirbirk (Betula papyrifera)
 Vortebirk (Betula pendula)
 Dunbirk (Betula pubescens)
 Betula szaferi
 Himalayabirk (Betula utilis)
 Kobberbirk (Betula utilis var. utilis)
Registerton

Bruttoregisterton (BRT) er 100 fod3 af målpligtige lukkede rum. Nettoregisterton (NRT) fratrækker rumfanget af ikke lastebærende rum som indkvartering, brændstof tanke, maskin- og kedelrum.

Hverken Bruttoregisterton eller Bruttotonage må forveksles med skibets vægt der angives som Deplacement

Se også 
Deplacement 
Dødvægt 
Egenvægt

Skibsterminologi
Rumfangsenheder
Fredericia Kommune

Fredericia Kommune i Vejle Amt blev dannet ved kommunalreformen i 1970. Ved strukturreformen i 2007 blev den ikke lagt sammen med andre, men kom under Region Syddanmark, da Vejle Amt blev nedlagt.

Kommunalreformen 
Fredericia havde været købstad, men det begreb mistede sin betydning ved kommunalreformen. Inden selve kommunalreformen blev købstaden udvidet med dens landsogn og en sognekommune:

Ved selve kommunalreformen blev yderligere 5 sognekommuner lagt sammen med Fredericia købstad til Fredericia Kommune:

Priser 
Danmarks Idræts-Forbund valgte i 2006 at udpege Fredericia som Årets Idrætskommune. Prisen blev uddelt ved Sport 2006. Begrundelsen var bl.a., at man har tiltrukket værtsskaber for internationale begivenheder, oprettet et lederakademi, satset på ældreidræt og åbnet landets største idrætslegeplads. 

KL's Innovationspris 2010 gik til Odense og Fredericia kommuner. Sidstnævnte blev tildelt prisen for projektet "Længst muligt i eget liv", også kendt som "Fredericia-modellen". I projektet trænes ældre og svage borgere til at kunne klare sig selv i hverdagen.

Indenrigs- og Sundhedsministeriet udvalgte i august 2011 ansøgningen fra Fredericia Kommune om at blive frikommune fra årsskiftet. Der er tale om en forsøgsordning hvor kommunerne får frit råderum til at eksperimentere med forskellige områder ved at blive fritaget for den statslige regulering.

Politik

Borgmestre 

Socialdemokratiet havde uafbrudt borgmesterposten i Fredericia i perioden fra 1930'erne og indtil 2009. Efter kommunalvalget i 2009 overtog Thomas Banke (Venstre) 1. januar 2010 borgmesterposten efter den hidtidige borgmester Uffe Steiner Jensen (Socialdemokratiet). På et ekstraordinært byrådsmøde d. 14. januar 2013 bad Thomas Banke om at blive fritaget for sit hverv, og udtrådte samtidigt af byrådet efter kritik af hans administration af et kommunalt eurocard og kritik af hans kørselsregnskab. I stedet valgte byrådet Kenny Bruun Olsen (Venstre) til ny borgmester.

Valgresultater efter år

Nuværende byråd

Medlemmer af byrådet 2017-21

Byer i Kommunen

Sogne i Kommunen 

Medlemmer af Folkekirken (indbyggere) pr. 1. juli 2010

Kommunens sogne havde tilhørt Elbo Herred undtagen Herslev (Brusk Herred) og Pjedsted (Holmans Herred). Lyng Sogn blev udskilt af Erritsø Sogn i 2004.

Natur 

 Rands Fjord, tidligere fjord omdannet til ferskvandssø, beliggende ca. syv kilometer nord for Fredericia.
 Trelde Næs, naturområde beliggende ca. otte kilometer nordøst for Fredericia.

Noter

Eksterne kilder/henvisninger 

 Kommunefakta

Se også 

 Fredede bygninger i Fredericia Kommune

 
Kommuner i Region Syddanmark
Dødvægt

Dødvægt (forkortet DW fra eng. deadweight) er et skibsteknisk mål for skibets vægt-tonnage, som er summen af dets nyttelast og brændstofbeholdning.

Et skibs deplacement er summen af dets dødvægt og egenvægt. Målet kan opgives enten i SI-ton (1.000 kg) eller britiske tons (2.240 lb).

Se også 
Registerton 
Deplacement 
Egenvægt 
Tonnage

Skibsterminologi
Anhænger

En anhænger er en vogn, der er beregnet til at spænde efter et køretøj. Typisk benyttes en cykel, en bil, en traktor eller en lastbil til at trække en anhænger. I lovgivningen hedder en anhænger en påhængsvogn. På nudansk benyttes også det engelske låneord trailer om en anhænger.

Der findes flere typer bilanhængere:
 (personvogns)trailere og campingvogne – fastgøres med kuglekobling, populært kaldet for en "jydekrog"
 kærrer eller påhængsvogne – fastgøres med kærretræk
 skurvogne – fastgøres i kærretræk eller det mere simple skurvognstræk
 sættevogne – fastgøres med en skammel på sættevognstrækkeren og en hovedbolt (kongebolt) på sættevognen

Ordet "anhænger" er et af de få tyske låneord, der er kommet ind i dansk under besættelsen.

Se også 
Anhængertræk
Egenvægt

Egenvægten er den vægt, der udgøres af motor, brændstof, karosseri m.v., som er nødvendig for at driften et køretøj eller skib kan fungere. Vægten af gods og/eller passagerer er således ikke inkluderet.

Målet omfatter (normalt) ikke en eller flere førere. Men en række producenter af biler inden for EU medtager vægten af en fører på 75 kg, som defineret i det europæiske direktiv 95/48/EC.

Se også 
 Totalvægt, lasteevne

Godstransport
Pokalturneringen

Pokalturneringen kan henvise til:

 DBU Pokalen - pokalturneringen i fodbold
 Pokalturneringen (basketball)
 Pokalturneringen (ishockey)
Lene Marlin

Lene Marlin Pedersen, kendt under kunstnernavnet Lene Marlin (født 17. august 1980) er en norsk pop-musiker og sangskriver.

Karriere 
Lene Marlin blev født i Tromsø. Hun blev opdaget i hjembyen af NRK Troms (Den Norske Rikskringkasting) i sommeren 1997 og efter at have indspillet nogle sange i studiet hos NRK Troms blev hun opdaget af Virgin Records. Den første single blev udgivet i 1998 og hed "Unforgivable Sinner". Hun har i alt solgt over 2,2 millioner album (2005 estimat). Hun vandt i 1999 MTV-Europes pris som bedste nordiske artist.

Diskografi

Album 
 Playing My Game (1999)
 Another Day (2003)
 Lost in a Moment (2005)
 Twist the Truth (2009)

Singler 
 "Unforgivable Sinner" (1999)
 "Sitting Down Here" (1999)
 "Where I'm Headed" (1999)
 "A Place Nearby"  (2003)
 "You Weren't There" (2003)
 "Another Day" (2003)
 "Sorry" (2004)
 "How Would It Be" (2005)
 "Here We Are" (2009)

Eksterne henvisninger 

 Lene Marlin officielle hjemmeside
 Lene Marlin officiel Italiensk fanside
 Lene Marlin fanside 
 

 
Vindere af Spellemannprisen
Demeter-mærket

Demeter er et kvalitetsmærke inden for det antroposofiske biodynamiske jordbrug.

De biodynamiske regler for dyrkning og forarbejdning følger Rudolf Steiners lære og er mere restriktive end de økologiske regler.

De væsentligste forskelle på det almindelige økologiske landbrug og det biodynamiske landbrug ved Demeter er:
 De biodynamiske markpræparater skal anvendes til hver afgrøde hvert år.
 Gødning skal tilsættes de biodynamiske kompostpræparater.
 Indkøbt gødning skal komposteres og tilsættes kompostpræparaterne.
 Alt foder skal være biodynamisk eller økologisk efter nærmere angivelser.
 Konventionel gylle og ajle må ikke anvendes på biodynamiske jorde.
 Spildevandsslam og latrin må ikke anvendes uanset analyseresultat.
 Der må generelt højst tilføres gødning med 112 kg N/ha. pr. år i gennemsnit.
 Tilførslen af indkøbt gødning må ikke overstige 40 kg N/ha.
 En bedrift skal have et dyrehold (overvejende drøvtyggere) eller indgå i et fast. samarbejde med et biodynamisk eller økologisk husdyrbrug hvor der min. skal være 50% af drøvtyggere.
 Kvæg må ikke afhornes og indkøbt kvæg må ikke være afhornet (gælder ikke tyre).

Se også 
 Ø-Mærket (mærkning af økologiske varer)
 Rudolf Steiner

Eksterne Henvisninger 
 Foreningen for Biodynamisk Jordbrugs hjemmeside 

Økologisk jordbrug
Esoterik
Certificeringsmærker
Varemærker
Økologisk landbrug